Geelbaadjie-beweging - Wikipedia
Geelbaadjie protes op 17 November 2018 in Vesoul (Haute-Saône)
Geelbaadjie- of die geel glimbaadjie-beweging (Frans: les gilets jaunes, genoem na die dra van geel glimbaadjies) is 'n protesbeweging wat ontstaan het in Frankryk in November 2018. Die beweging het geen leiers nie en streef diverse eise na.
Die Geelbaadjie-beweging is 'n protesbeweging wat in Mei 2018 aanlyn begin het en het gelei tot betogings wat Saterdag 17 November 2018 in Frankryk begin het en vinnig versprei het na Wallonië, die vroeër swaar geïndustrialiseerde suidelike deel van België. Die geel glimbaadjie is gekies as 'n simbool, want al die motoriste word deur die wet (sedert 2008) vereis om 'n hoë sigbaarheidsbaadjie in hul voertuie te hê wanneer hulle ry (as 'n veiligheidsmaatreël). As gevolg hiervan is glimbaadjies algemeen beskikbaar, goedkoop en simbolies. Reeds vroeg in Desember 2018 is hierdie simbool algemeen aangewend deur protesbewegings vanaf Europa tot Irak, en die hoë sigbaarheidsglimbaadjies het die aandag op hul agendas gevestig.
Die beweging is gemotiveer deur stygende brandstofpryse, die hoë lewenskoste en bewerings dat die belastinghervormings die werkers en middelklas die meeste benadeel (veral dié in landelike en semi-stedelike gebiede). Betogers eis die vermindering van brandstofbelasting, die herinstel van "solidariteitsbelasting" op die rykes, die verhoging van die minimumloon en die bedanking van die president van Frankryk, Emmanuel Macron.
↑ De Franse regering houdt haar hart vast, Bureau Buitenland, 6 Desember 2018
↑ Associated Press (20 November 2018). "The Yellow Vests: Who they are and why their tax protest is a big deal". The Mercury News. Besoek op 21 November 2018.
↑ Aline Leclerc. "« Gilets jaunes » : anatomie d'une journée de colère". Le Monde.fr (in Frans). Besoek op 19 November 2018.
↑ Willsher, Kim (16 November 2018). "'Gilets jaunes' protesters threaten to bring France to a standstill". the Guardian (in Engels). Besoek op 19 November 2018.
↑ Smith, Saphora (27 November 2018). "The Champs-Élysées in Paris became a blazing battleground. Here's why.". NBC News (in Engels). Besoek op 2 Desember 2018.
↑ Alexis Spire (Desember 2018). "Aux sources de la colère contre l'impôt". Le Monde Diplomatique (in Frans). Besoek op 1 December 2018.
↑ Aurélie Dianara (30 November 2018). "We're With the Rebels". The Jacobin (in Engels). Besoek op 2 Desember 2018.
Ontsluit van "https://af.wikipedia.org/w/index.php?title=Geelbaadjie-beweging&oldid=1866379"
Die bladsy is laas op 10 Desember 2018 om 19:17 bygewerk.